
Parlamentul  României

Camera  Deputaţilor
Comisia pentru industrii si servicii



                              Bucureşti, 15.06.1998.

                                                                  Nr. 601/XVIII/3

A V I Z      S U P L I M E N T A R

asupra proiectului de Lege pentru aprobarea Ordonanţei Guvernului nr.8/1998 privind constituirea Fondului special pentru promovrea şi dezvoltarea turismului

În conformitate cu prevederile art.86 din Regulamentul Camerei Deputaţilor, comisia noastră a fost sesizată cu adresa nr.13 din 3 februarie 1998 pentru dezbaterea şi avizarea acestui proiect de lege.

În cadrul şedinţei din data de 17.02.1998 comisia a examinat proiectul de lege supus dezbaterii şi a dat avizul favorabil cu unele amendamente admise, aviz pe care l-a trimis comisiei sesizate pe find – Comisia pentru buget, finanţe şi bănci.

În şedinţa de lucru a comisiei din data de 11 iunie 1998, Ministrul Turismului a prezentat un raport prin care sunt sesizate o serie de dificultăţi în aplicarea Ordonanţei Guvernului nr.8/1998 şi a Normelor metodologice de aplicare a acestora. Au fost prezentate, de asemenea,  propuneri de completare şi modificare a unor articole din ordonanţă, care - după părerea iniţiatorului - vin în sprijinul agenţilor economici interesaţi.

În urma analizei acestor propuneri, Comisia pentru industrii şi servicii a decis modificarea şi completarea unor articole din Ordonanţa Guvernului nr.8/1998, care sunt prezentate în Anexa nr.1 şi care sunt însuşite de membrii comisiei.

Menţionăm că modificările propuse de comisie în avizul nr.601/XVIII/3 se menţin în continuare cu excepţia art.5, care va avea un nou conţinut în avizul suplimentar.

Anexăm la avizul suplimentar Nota prezentată de către Ministerul Turismului, comisiei noastre, în care sunt prezentate argumentele care conduc la necesitatea modificării şi completării Ordonanţei Guvernului nr.8/1998.

Conform art.74 alin.(2) din Constituţia României proiectul de lege are un caracter ordinară.

                                  PREŞEDINTE,                                SECRETAR,

                                Dan Ioan Popescu                              Istvan Antal
  Exp.parlam.

Viorela Gondoş

Parlamentul  României

Camera  Deputaţilor
Comisia pentru industrii si servicii

                                                                          Tel : 614.8091.  Fax : 613.6643.                                              Anexa nr.1 

AMENDAMENTE  ADMISE

asupra proiectului de Lege pentru aprobarea Ordonanţei Guvernului nr.8/1998 

privind constituirea Fondului special pentru promovarea şi dezvoltarea turismului

	Nr.

crt.
	Text iniţial

Ordonanţa Guvernului nr.8/1998
	Text propus

Autorul
	Motivaţie 

	0
	1
	2
	3

	1. 
	Art.3 – Fondul pentru promovarea şi dezvoltarea turismului se constituie din următoarele surse:

a) din contribuţia pentru turism, stabilită de 3%, plătită de:

- agenţii economici deţinători de capacităţi de cazare, indiferent de forma  de proprietate, calculată asupra veniturilor încasate pentru serviciile turistice, inclusiv cele de alimentaţie publică, oferite în pahet, pe bază de bilet;

- agenţiile de turism, indiferent de forma de proprietate, calculată asupra veniturilor proprii, încasate sub formă de comision, din activitatea turistică.
	Art.3 – Fondul pentru promovarea şi dezvoltarea turismului se constituie din următoarele surse:

a) din contribuţia pentru turism, stabilită de 3%, plătită de:

- agenţii economici, persoane fizice sau juridice, care desfăşoară activitate turistică, calculată asupra veniturilor încasate pentru serviciile turistice, inclusiv cele de alimentaţie publică;

- agenţiile de turism, calculată asupra veniturilor proprii, încasate sub formă de comision, din activitatea turistică.
	


	0
	1
	2
	3

	
	Plătitorii menţionaţi mai sus, care şi-au achitat contribuţia la Fondul special pentru promovarea şi dezvoltarea turismului, beneficiază de cotă redusă a taxei pe valoarea adăugată pentru serviciile turistice, inclusiv de alimentaţie publică, oferite în pachet, pe bază de bilet. De cota redusă a taxei pe valoarea adăugată beneficiază şi agenţiile de turism pentru comisionul încasat.

Agenţii economici din staţiunile balneoclimaterice nu datorează contribuţia nuală la Fondul special pentru promovarea şi dezvoltarea turismului, pentru servicile de cazare, masă şi tratament prestate cumulat, a căror contravaloare se decontează pe bază de bilete de tratament.

b) veniturile încasate de Oficiul de Autorizare şi Control în Turism şi de Oficiul de Promovare a Turismului, stabilite prin hotărâre a Guvernului;

c) o parte din venitul net al Institutului Naţional de Formare şi Management pentru Turism, stabilită de Ministerul Turismului o dată cu aprobarea bugetului de venituri şi cheltuieli:

d) sponzorizări, în condiţiile legii.
	Plătitorii menţionaţi mai sus,  beneficiază de cota redusă a taxei pe valoarea adăugată, cu excepţia serviciilor prestate în ţară sau străinătate către beneficiari străini, persoane fizice sau juridice, a căror contravaloare se încasează în valută şi pentru care aceştia beneficiază de cota 0 a taxei pe valoarea adăugată.

b) veniturile încasate de Oficiul de Autorizare şi Control în Turism şi de Oficiul de Promovare a Turismului;

b1) 10% din veniturile obţinute şi încasate de către Fondul Proprietăţii de Stat din vânzarea acţiunilor emise de societăţile comerciale de turism şi din dividendele acestora.

(Dep. Robert Raduly)

c) nemodificat

d) nemodificat

(Comisia pentru industrii şi servicii)


	Deoarece serviciile turistice prestate cu plata în valută trebuie considerate în mod firesc ca export.

	2.
	Art.4 – Obligaţia calculării şi vărsării sumelor rezultate din aplicarea prevederilor art.3 lit. a)  revine agenţilor economici respectivi.

Suma datorată se stabileşte la data încasării contravalorii prestaţiilor, fiind menţionată în mod expres pe documentul de plată.


	Art.4 se modifică şi se completează având următorul cuprins:

Art.4 – Au obligaţia de a calcula şi vărsa sumele rezultate din aplicarea art.3 lit.a) toţi agenţii economici, indiferent de cota taxei pe valoara adăugată practicată potrivit prezentei ordonanţe sau stabilită prin alte acte normative.

Suma datorată se stabileşte lunar, prin aplicarea cotei de 3% asupra veniturile, fără TVA, rezultate din activitatea turistică.

Sumele astfel calculate se varsă lunat în contul Fonsului special pentru promovarea şi dezvoltarea turismului până la 25 a lunii următoare celei pentru care au fost stabilite.
Pentru neplata în întregime şi la termen a sumelor datorate se vor aplica prevederile Ordonanţei Guvernului nr.11/1996, cu modificările ulterioare. În acest sens, controlul constituirii Fondului special pentru promovarea şi dezvoltarea turismului se face de către oficiul de Autorizare şi Control în Turism.

(Comisia pentru industrii şi servicii)


	Pentru claritatea articolului s-a preluat art.5 din ordonanţă ca alin.3.

	3.
	Art.5 - Sumele datorate conform art.3 lit.(a) se varsă lunar în contul Fondului special pentru promovarea şi dezvoltarea turismului până la data de 25 a lunii următoare celei pentru care au fost stabilite.

Pentru neplata în termen a sumelor datorate de către agenţii economici se vor aplica prevederile Ordonanţei Guvernului nr.11/1996 privind executarea creanţelor bugetare, aprobată şi modificată prin Legea nr.108/1996, cu modificările ulterioare. In acest sens, controlul constituirii Fondului special pentru promovarea şi dezvoltarea turismului se face de către Oficiul de Autorizare şi Control în Turism şi de alte persoane împuternicite de ministrul turismului.


	Art.5 din ordonanţă modificat devine alin.3 din art.4, în locul acestuia fiind introdus un articol nou, cu următorul conţinut:

Art.51 – Sunt exceptaţi de la plata contribuţiei pentru turism, de 3%, următorii:

- agenţii economici din staţiunile balneoclimaterice pentru servicile de cazare, masă şi tratament prestate cumulat, a căror contravaloare se decontează pe bază de bilete de tratament.

- agenţii economci care se încadrează în dispoziţiile Ordonanţei Guvernului nr.63 din 28 august 1997, privind stabilirea unor facilităţi pentru dezvoltarea turismului rural, publicată în Monitorul Oficial al României, Partea I, nr.226 din 30 august 1997;

(Comisia pentru industrii şi servicii)

- agenţii economici neplătitori de TVA.

(dep. Robert Raduly)


	a) S-a preluat din fostul art.3 lit.a) alin.3 din ordonanţă.

b) În scopul de a oferi facilităţi suplimentare acestui domeniu al turismului.

c) Pentru a nu mări fiscalitatea faţă de micii întreprinzători din turism.

	5.
	Art.14 – Prezenta ordonanţă intră în vigoare la data de 1 februarie 1998. La această dată se abrogă orice alte dispoziţii contrare.


	Art.14 – Prezenta ordonanţă intră în vigoare la data publicării în Monitorul Oficial al României. La aceeaşi dată art.6 lit.k) al Ordonanţei Guvernului nr.34 din 25 august 1997 referitor la taxa pe valoarea adăugată, precum şi orice alte dispoziţii contrare, se abrogă.
(Comisia pentru industrii şi servicii)


	


PREŞEDINTE,                                                  SECRETAR,

                                               Dan Ioan Popescu                                                 Istvan Antal

   Exp.parlam.

Viorela Gondoş

